Diari Oficial de la Generalitat Valenciana


Sumari del DOGV 4029, del 26-06-2001 (2001/6195)

RESOLUCIÓ de 21 de juny de 2001, de la Direcció General de Funció Pública, per la qual es determina el lloc i la data de la realització de la prova de coneixement de castellà per als aspirants que no tinguen la nacionalitat espanyola, en el procés selectiu convocat per l'Ordre d'11 de juliol de 2000, de la Conselleria de Justícia i Administracions Públiques, Convocatòria 8/99, per a l'accés al grup A, administració general, corresponent a l'oferta d'ocupació pública de la Generalitat Valenciana de 1999.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4029

Data del DOGV
:   26-06-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/6195


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 21 de juny de 2001, de la Direcció General de Funció Pública, per la qual es determina el lloc i la data de la realització de la prova de coneixement de castellà per als aspirants que no tinguen la nacionalitat espanyola, en el procés selectiu convocat per l'Ordre d'11 de juliol de 2000, de la Conselleria de Justícia i Administracions Públiques, Convocatòria 8/99, per a l'accés al grup A, administració general, corresponent a l'oferta d'ocupació pública de la Generalitat Valenciana de 1999. [2001/X6195]
  
De conformitat amb el que disposa la base 8.2 de l'Ordre d'11 de juliol de 2000, de la Conselleria de Justícia i Administracions Públiques, per la qual es convoquen proves selectives d'accés al grup A, administració general, torn d'accés lliure, amb caràcter previ a la realització de les proves de la fase d'oposició, els aspirants que no tinguen la nacionalitat espanyola hauran de realitzar una prova de coneixement de castellà.
  
Queden eximits de realitzar aquesta prova els que estiguen en possessió de diploma superior d'espanyol com a llengua estrangera establit pel Reial Decret 826/1988, de 20 de juliol, modificat i completat pel Reial Decret 1/1992, de 10 de gener, o del certificat d'aptitud d'espanyol per a estrangers expedit per l'Escola Oficial d'Idiomes.
  
Primer
  
Convocar tots els aspirants que no posseïsquen la nacionalitat espanyola i que figuren com a admesos en l'annex I de la Resolució de 14 de juny de 2001, del conseller de Justícia i Administracions Públiques, per la qual s'eleva a definitiva la llista provisional d'admesos i exclosos a les proves selectives d'accés al grup A, administració general, Convocatòria 8/99, a la realització de la prova de coneixement de castellà el dia 2 de juliol de 2001, a les 11:00 hores, a la seu de l'Institut Valencià d'Administracions Públiques, passeig de l'Albereda núm. 11, 46765 València.
  
Segon
  
Les proves constaran dels següents exercicis:
  
Examen escrit. Constarà de dues parts:
  
1) Prova de gramàtica i lèxic. Dictat. Temps màxim de durada: 60 minuts.
  
2) Lectura d'un text literari del segle XX: respondre a preguntes de comprensió i vocabulari. Temps màxim de durada: 60 minuts.
  
Examen oral
  
1) Lectura, resum i opinió d'un text periodístic.
  
2) Debat amb el tribunal sobre un tema relacionat amb el text llegit. Temps màxim de durada: 15 minuts.
  
Tercer
  
El Tribunal que ha de valorar aquesta prova serà el mateix que el que figura en l'Ordre de 21 de maig de 2001, de la Conselleria de Justícia i Administracions Públiques, per la qual es nomena tribunal de les proves selectives d'accés al grup A, sector administració general, pels torns de promoció interna, discapacitats i accés lliure, convocatòries 6/99, 7/99 i 8/99, respectivament (DOGV núm. 4.005, de 23 de maig de 2001).
  
El tribunal podrà ser assessorat per professors d'espanyol per a estrangers de l'Escola Oficial d'Idiomes.
  
Quart
  
La prova es qualificarà d'apte o no apte, i caldrà obtindre la valoració d'apte per a passar a realitzar les proves de la fase d'oposició. El tribunal farà pública la qualificació de tots els aspirants als taulers d'anuncis del centre on actuen.
  
Cinqué
  
Contra aquesta resolució, que posa fi a la via administrativa, es podrà interposar recurs contenciós administratiu, en el termini de dos mesos comptat des de l'endemà de la seua publicació, davant del Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se potestativament recurs de reposició davant del mateix òrgan que va dictar l'acte que es recorre, en el termini d'un mes comptat des de l'endemà de la seua publicació, o qualsevol altre recurs que estime procedent per a la defensa dels seus interessos.